آمریکا باشقانی دونالد ترامپ، ایکی گونلوک پروگرامی چرچیوه‌سینده گئتدیگی نیویورکدا اعتراضلارلا قارشیلاندی.
ترامپا، باشقان اولدوق‌دان سونرا ایلک دفعه گئتدیگی نیویورک‌داکی ائوی‌نین اولدوغو ترامپ تاویر قارشی‌سیندا اعتراض ائدیلدی.
گؤستریچی‌لر آراسیندا ایشتیراک ائدن نی یورک مجلیس باشقانی ملیسا مارک ویوریتو، ترامپی نظرده توتا‌راق،
"اونا نیویورکا خوش گلدین دئمیریک" دئدی.
ترامپین قوزئی کره قونوسون‌داکی ساواش طرفداری ایفاده‌لری و ویرجینیانین شارلوتزویل شهرین‌دکی عرقچی سالدیرینین دا آلوولاندیرماسیلا، مین‌لرجه نیویورک‌لو فرق‌لی نقطه‌لرده باشلادیق‌لاری اعتراضلارینا ترامپ تاویرا دوغرو گئده‌رک داوام ائتدی.
بو آرادا آمریکا‌لی تکنولوژیشیرکتی اینتل و ایدمان محصول‌لاری شیرکتی اوندر آرمورین ایجرا قورولو باشقانلاری، ترامپا مشاوره وئرن "آمریکا صنایع شوراسی"ندان آیریلدیق‌لارینی آچیقلادی.
اینتلین مودورو بریان کرانیچ و اوندر آرمورین مودورو کوین پلانک، ترامپین ایش دونیاسی ایله فیکیر آلیش وئریشی ائده بیلمک اوچون قوردوغو آمریکا صنایع شوراسین‌دان چکیلن سون ایش دونیاسی نماینده‌لری اولدو. اؤلکه‌ده هفته سونوندا یاشانان شدت حادثه‌لری‌نین آردین‌دان استعفا ائدن شورانین یؤنه‌تیجی ساییسی بئله‌جه 3 نفره چیخدی.
